**Aktive redundansmoduler og dioder til procesindustri**

Phoenix Contact har tilføjet to ny aktive QUINT Oring redundansmoduler og QUINT dioder med Ex certificering til sit program. Den i processindustrien normalt anvendte redundans, øger systemets rådighed væsentligt. Hvis eksisterende strømforsyninger bliver afkoblet med disse nye moduler, har en kortslutning ved udgangen af en af strømforsyningerne eller i forsyningskablet fra strømforsyningen til dioden ikke længere nogen indflydelse på belastningen.

QUINT dioder anvendes til høje strømme op til 40 A og 24 eller 28 V DC. Disse er i overensstemmelse med DIN EN 60079-15 og kan derfor anvendes i eksplosionsfarlige zoner, hvor kategori 3G udstyr bliver anvendt. Hvis der er installeret redundant fortrådning, kan en komplet redundant løsning hele vejen til belastningen opnås.

QUINT Oring moduler med 2x10 A (1x20 A) og 2x20 A (1x40 A) passer til spændinger fra 18 til 30 V DC. De forøger driftspålideligheden ved at overvåge den redundante forsyningsløsning fra strømforsyningens udgangsspænding gennem strømforsyningens fortrådning til belastningen såvel som afkoblingssektionen til belastningsstrømmen. Derudover identificerer de og giver advarsel på forhånd om kritisk driftsstatus. For eksempel signalerer enhederne forkert fortrådning eller defekte kabler – noget, der indtil nu ikke har været muligt.

Den nyudviklede ACB (Auto Current Balancing) teknologi i modulerne fordobler levetiden for de redundante strømforsyninger og sikrer, at begge enheder kører med den samme belastning. Belastningsstrømmen fordeles automatisk og symmetrisk. Permanent overvågning af belastningsstrømmen giver en vigtig fordel: Hvis yderligere belastning tilsluttes til en redundant strømforsyning ved udvidelse af anlægget eller systemet, kan det resultere i et tab af redundans. Operatøren kan omgående se, hvis der ikke længere er redundans, da modulet vil signalisere overbelastningen.

For yderligere information kontakt Product Manager Brian Lumby, blumby@phoenixcontact.dk.